Aquest 2020 és un any de canvis arreu del món, i nosaltres us volem ajudar a entendre'ls. En temps de crisi, el periodisme compromès és més important que mai i el vostre suport és l'únic que pot assegurar la continuïtat de VilaWeb.Si ho vols i ho pots fer, col·labora amb VilaWeb

Els estudiants és el col·lectiu de la societat catalana que més es mobilitza per defensar el referèndum. Milers d’alumnes, i de totes les edats, s’han congregat des de migdia a la plaça de la Universitat per començar una manifestació fins a la plaça dels Països Catalans en defensa del referèndum de l’1-O i els drets i les llibertats fonamentals. Amb els lemes ‘Buidem les aules, defensem el referèndum’ i ‘Que no ens suspenguin la democràcia’, la marxa ha estat convocada per Universitats per la República i hi han donat suport el Sindicat d’Estudiants dels Països Catalans (SEPC), l’Associació de Joves Estudiants de Catalunya (AJEC) i el Sindicat d’Estudiants.

La manifestació s’inclou en les jornades de vaga que secundària ja va començar ahir, i que a les universitats es fa avui i demà. La protesta començarà a la plaça de Universitat, continuarà per la Gran Via fins a la plaça d’Espanya i s’acabarà a la plaça dels Països Catalans, davant l’estació de Sants.

Per participar-hi, han arribat autocars procedents de les comarques gironines. Tant la de Tarragona com la de Girona es van fer ahir.